Vrbania
Vrbania (serb. Врбања, bosn. Vrbanja) – upė Bosnijoje ir Hercegovinoje; Vrbaso dešinysis intakas. Prasideda Dinarų kalnuose, Vlašničiaus kalno papėdėje, 1520 m aukštyje virš jūros lygio. Teka į šiaurės vakarus tarpukalnių slėniu, įteka į Vrbasą šalia Bania Lukos. Nuo aplinkinių kalnų į upę suteka daug intakų. Prie Vrbanios įsikūrusios Šipragės, Vrbanicių, Kotor Varošo, Čelinaco gyvenvietės.